
Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa “Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm” 1.3.1.1. pasākuma “IKT risinājumu un pakalpojumu attīstība un iespēju radīšana privātajam sektoram”

Projekta “Dzīves situāciju pakalpojumu pilnveidošana” pase

1. Finansējuma saņēmējs, kas īsteno projektu
	1.1. Finansējuma saņēmējs, kas īsteno projektu (institūcija)
	Valsts digitālās attīstības aģentūra (turpmāk – VDAA)

	1.2. Projekta sadarbības partneri (indikatīvi)
	Viedās administrācijas un reģionālās attīstības ministrija (turpmāk – VARAM)
Slimību profilakses un kontroles centrs (turpmāk – SPKC)
Tiesu administrācija
Latvijas Zvērinātu notāru padome (turpmāk – LZNP)




2. Saistītie projekti
	2.1. Jomas (domēna) arhitektūras nosaukums
	“Valsts pakalpojumu jomas IKT arhitektūra”[footnoteRef:2] [2:  VARAM, VDAA. Valsts pakalpojumu jomas IKT arhitektūra. Rīga: VARAM, 2026. 56 lpp. Pieejama: https://www.varam.gov.lv/lv/horizontalo-jomu-arhitekturas] 

“Veselības aprūpes jomas mērķarhitektūras apraksts”[footnoteRef:3] [3:  SIA “Latvijas Digitālās veselības centrs”. Veselības aprūpes jomas mērķarhitektūras apraksts. Rīga: SIA “Latvijas Digitālās veselības centrs”, 2025. 48 lpp. Pieejama: https://www.varam.gov.lv/lv/nozaru-jomu-arhitekturas] 


	2.2. Saistība ar citiem projektiem
	1. VDAA projekts Nr. 2.1.2.1.i.0/1/23/I/VARAM/005 “Nacionālā digitālo pakalpojumu koplietošanas centrālā platforma klientcentrētiem un proaktīviem e-pakalpojumiem sabiedrībai (Latvija.lv)”, kā rezultāti ietver valsts pārvaldes pakalpojumu portāla www.latvija.gov.lv mākslīgā intelekta risinājumu, pilnveidotu Personu datu pārlūkošanas pakalpojumu, e-lietotņu izstrādes un publicēšanas pašapkalpošanās vidi un Vienotās digitālās vārtejas vienreizes principa tehnisko platformu, savukārt projektā “Dzīves situāciju pakalpojumu pilnveidošana” (turpmāk – projekts) tiks turpināts attīstīt vai izmantot projekta rezultātu sasniegšanai atbilstošos risinājumus.
2. VDAA Digitālo pakalpojumu Inovācijas sprints “Vienots pieejas punkts sabiedrībai valsts pakalpojumu un datu saņemšanai” Valsts kancelejas Inovācijas laboratorijas projekta Nr. 1.3.1.2/1/23/I/001 “Inovācijas laboratorija digitalizācijas priekšrocību izmantošanai” ietvaros, kā rezultātā tika izveidots dzīves situāciju piedāvājuma prototips, kas tiks attīstīts un izmantots šī projekta rezultātu sasniegšanai
3. SPKC Digitālo pakalpojumu Inovācijas sprints “Medicīniskās apliecības par nāves cēloni aprites digitalizācija” Valsts kancelejas Inovācijas laboratorijas projekta Nr. 1.3.1.2/1/23/I/001 “Inovācijas laboratorija digitalizācijas priekšrocību izmantošanai” ietvaros, kura laikā tika veikta medicīniskās apliecības par nāves cēloni aprites procesa analīze un turpmākās attīstības plānošana, kā arī izstrādāts digitālā risinājuma prototips, kas tiks izmantots šī projekta rezultātu sasniegšanai.
4. Valsts reģionālās attīstības aģentūras (šobrīd saukta VDAA) projekts Nr. 3DP/3.2.2.1.1/08/IPIA/IUMEPLS/017 “E-pakalpojumi un to infrastruktūras attīstība” kā rezultāti ietvēra juridiskajām personām paredzēto valsts pārvaldes pakalpojumu portāla www.latvija.gov.lv pilnvarojumu risinājumu. Šajā projektā to paredzēts attīstīt, lai nodrošinātu digitālu iespēju fiziskajām personām pārstāvēt fiziskas personas. 
5. VARAM projekts Nr. 2.2.1.1/21/I/001 “Datu izplatīšanas un pārvaldības platforma (DAGR)”, kā rezultāti ietvēra pilnveidojumus Valsts informācijas resursu, sistēmu un sadarbspējas informācijas sistēmā (turpmāk – VIRSIS), lai nodrošinātu dzīves situāciju reģistrācijas iespēju. Šajā projektā plānots veikt nepieciešamos pilnveidojumus pakalpojumu kartītēs.
Projekta ietvaros nav identificēts dubultā finansējuma risks, un netiek plānotas darbības, kas pārklātos ar citu projektu ietvaros finansētām darbībām.



3. Projekta mērķis un galvenie ieguvumi
	3.1. Projekta mērķis un galvenais saturs
	Projekta virsmērķis ir nodrošināt lietotājcentrētus, pieejamus un sabiedrības vajadzībām atbilstošus publiskos pakalpojumus.
Projekta mērķis ir vairāku savstarpēji papildinošu valsts digitālo risinājumu pilnveidošana, kas kopumā uzlabos pakalpojumu pieejamību, lietotāju pieredzi un publiskās pārvaldes efektivitāti.
Projekta galvenās darbības:
1. Valsts pārvaldes pakalpojumu portāla www.latvija.gov.lv pakalpojumu piedāvājuma pilnveidošana (modernizācija un optimizācija). VIRSIS pakalpojumu kataloga un dzīves situāciju struktūras pilnveidošana, veidojot uz dzīves situācijām balstītu pakalpojumu piedāvājumu. Sadarbībā ar iestādēm tiks izveidota jauna pieeja pakalpojuma piedāvājuma nodrošināšanā, kura tiks aprobēta ar “Bērna piedzimšanas” un “Tuvinieka zaudēšanas” dzīves situācijām. Tiks pilnveidota VIRSIS pakalpojumu kartīšu funkcionalitāte un dzīves situāciju funkcionalitāte, balstoties uz iedzīvotāju un iestāžu vajadzībām informācijas iegūšanā un nodrošināšanā dažādās dzīves situācijās. Izveidotā pieeja un tehnoloģiskais nodrošinājums pēc projekta noslēguma nodrošinās spējas turpmākai vienotai pieejai dzīves situācijās balstīta pakalpojumu piedāvājuma pārvaldīšanai un citu dzīves situāciju pilnveidošanai. (VDAA un VARAM)
2. Jauna koplietošanas risinājuma ieviešana iestāžu paziņojumu apritei, novēršot līdzīgas paralēlas programmatūras izstrādes iestādēs un nodrošinot vienotus paziņojumu iestatījumus, piegādes izsekojamību, integrāciju ar e-adresi, izmantošanai iestāžu mobilajās lietotnēs un informācijas sistēmās. Centralizētais koplietošanas paziņojumu risinājums nodrošinās arī proaktīvas paziņošanas iespēju, lai lietotājus motivētu rīkoties izpildīt pienākumus vai īstenot savas tiesības. (VDAA un VARAM)
3. Valsts pārvaldes pakalpojumu portāla www.latvija.gov.lv pilnvarojumu risinājuma pilnveidošana, t.sk. nodrošinot digitālu iespēju fiziskajām personām saņemt e-pakalpojumus uz notariālo pilnvaru pamata bez atkārtotas pilnvaras uzrādīšanas katrā pieteikumā. (VDAA, VARAM, LZNP un Tiesu administrācija)[footnoteRef:4] [4:  Projekta īstenošanas laikā tiks analizēts vai ir nepieciešamas izstrādes LZNP un Tiesu administrācijas risinājumos. Ja šādas izstrādes būs nepieciešamas, tad ir plānots to veikšanu finansēt no šī projekta līdzekļiem, nepieciešamības gadījumā piesaistot LZNP un Tiesu administrāciju kā sadarbības partnerus.] 

4. Medicīniskās apliecības par nāves cēloni procesa digitalizācija, nodrošinot elektronisku medicīniskās apliecības par nāves cēloni sagatavošanu, apstrādi un datu apriti. Papildus, nodrošinot automatizētu datu pieejamību Datu izplatīšanas un pārvaldības platformā tiks radīta iespēja standartizētai un automatizētai datu apmaiņai ar citām institūcijām, samazinot nepieciešamību fiziskajām un juridiskajām personām atkārtoti pieprasīt un iesniegt šos datus manuālā veidā, t.sk. arī attiecībā uz Eiropas Savienības dalībvalstu pārrobežu lietotājiem, izmantojot Vienotās digitālās vārtejas vienreizes principa tehnisko platformu. (SPKC)


	3.2. Projekta pamatojums (aktualitāte/nepieciešamība/risināmā problēma)
	Norāda atsauces uz politikas plānošanas dokumentiem:
☐ Eiropas Savienības prasību izpilde
☐ Valdības rīcības plāns
☒ Pamatnostādnes
Projekts sekmē Ministru kabineta 2021. gada 7. jūlija rīkojumā Nr. 490 “Par Digitālās transformācijas pamatnostādnēm 2021.–2027. gadam” iekļautās attīstības jomas “Tautsaimniecības (t.sk. valsts pārvaldes) digitālā transformācija” rīcības virziena “Moderna un atvērta valsts pārvalde” apakšvirziena “Pilnībā digitalizēta un datu vadīta valsts pārvaldes pamatdarbība” Uzdevuma Nr. U4.4.9.3.-1 “Valsts pārvaldes darbības digitālā transformācija, savietojamības un automatizācijas nodrošināšana. Ieviest uz mašīninterpretējamu un automatizētu datu apriti balstītu valsts pārvaldes darbību un pakalpojumu sniegšanu” izpildīšanu.

☒ Nozares reforma / pakalpojumu uzlabošana
Projekts sekmē “Valsts pakalpojumu jomas IKT arhitektūrā”[footnoteRef:5] iekļauto principu izpildīšanu: [5:  VARAM, VDAA. Valsts pakalpojumu jomas IKT arhitektūra. Rīga: VARAM, 2026. 56 lpp. Pieejama: https://www.varam.gov.lv/lv/horizontalo-jomu-arhitekturas] 

1. Valsts pārvaldes pakalpojumu portāla www.latvija.gov.lv pakalpojumu piedāvājuma pilnveidošana (modernizācija un optimizācija) – P11. Valsts vienotais reģistrs (VVR) ir pamats vienotai pakalpojumu sniegšanai un pārvaldībai, un tas ir primārais informācijas avots par pakalpojumiem.
2. Centralizētā koplietošanas paziņojumu risinājuma ieviešana iestāžu paziņojumu apritei – P9. Vienota saziņa elektroniskajā vidē.
3. Valsts pārvaldes pakalpojumu portāla www.latvija.gov.lv pilnvarojumu risinājuma pilnveidošana – P4. Vienots lietotāju autorizācijas risinājums.
4. Medicīniskās apliecības par nāves cēloni procesa digitalizācija – P13. Pakalpojumu saņēmēju un risinājumu lietotāju līdzdalība un iesaiste.
Projekts sekmē “Veselības aprūpes jomas mērķarhitektūras apraksts”[footnoteRef:6] iekļauto principu izpildīšanu medicīniskās apliecības par nāves cēloni procesa digitalizācijā – P.1. Vienoti standarti datu apmaiņai un kodēšanai. P.2. E-veselība ir uzticama jomas integrācijas un sadarbspējas platforma. P.3. Dati vienreiz iesniegti, pieejami lēmumu pieņemšanai, koplietošanai un atkārtotai izmantošanai. P.7. Fokusēta un profesionāla IKT pārvaldība. [6:  SIA “Latvijas Digitālās veselības centrs”. Veselības aprūpes jomas mērķarhitektūras apraksts. Rīga: SIA “Latvijas Digitālās veselības centrs”, 2025. 48 lpp. Pieejama: https://www.varam.gov.lv/lv/nozaru-jomu-arhitekturas] 

☐ Kiberdrošības un noturības prasību izpilde
☐ Izmaksu novēršana un darbības nepārtrauktības nodrošināšana

Konsekvences, ja projekts netiek īstenots:
1. Bez valsts pārvaldes pakalpojumu portālā www.latvija.gov.lv pakalpojumu piedāvājuma pilnveidošanas (modernizācijas un optimizācijas) saglabāsies fragmentēta lietotāju pieredze, augsts konsultāciju pieprasījums un nebūs iespējams attīstīt standartizētu dzīves situācijās balstītu valsts pakalpojumu strukturēšanu un informācijas sniegšanu pakalpojumu pieteikšanas nodrošināšanai. Valsts pārvaldes pakalpojumu portālā www.latvija.gov.lv dzīves situācijas 2024. gadā lietoja 157 163 unikālie lietotāji, bet 2025. gadā – 242 880. Balstoties uz līdzšinējo apmeklējuma dinamiku tiek prognozēts, ka 2026. gadā unikālo lietotāju skaits sasniegs ~300 000. Kopumā valsts pārvaldes pakalpojumu portāla www.latvija.gov.lv saturu ikgadēji izmanto ~1 500 000 lietotāji, t.sk. ~200 000 pārrobežu lietotāji. VIRSIS pakalpojumu katalogu izmanto visas valsts un pašvaldību iestādes, kopumā ~2 000 lietotāju.
2. Bez centralizētā koplietošanas paziņojumu risinājuma ieviešanas iestāžu paziņojumu apritei, turpināsies sadrumstalota pieeja paziņošanai, augstākas uzturēšanas izmaksas valsts un pašvaldību iestādēs kopumā un nevienlīdzīga lietotāju pieredze dēļ individuāliem iestāžu paziņošanas risinājumiem. Provizoriski risinājumu izmantos ~500 000 lietotāji.
3. Bez valsts pārvaldes pakalpojumu portāla www.latvija.gov.lv pilnvarojumu risinājuma pilnveidošanas liela daļa fizisko personu pārstāvības procesu joprojām būs jāveic klātienē, bez digitālo kanālu izmantošanas iespējas, tādējādi samazinot ieguvumus no valsts ieguldījumiem tiešsaistē pieejamo pakalpojumu attīstībā. Provizoriski risinājumu izmantos ~30 000 lietotāju gadā.
4. Bez medicīniskās apliecības par nāves cēloni procesa digitalizācijas, saglabāsies laikietilpīgs un manuāls process, informācijas sistēmu fragmentācija, lēna datu centralizācija, datu dublēšana un kavējumi, vienotu kodējumu un klasifikatoru trūkums, kas tieši ietekmē gan iedzīvotājus, gan institūciju darbu. Nedigitalizēto procesu ikgadēji attiecībā uz ~26 000 līdz 30 000 mirušajiem izmanto mirušā radinieki, ~1200 ārstniecības iestāžu darbinieki, ~30 SPKC darbinieki, ~400 dzimtsarakstu iestāžu darbinieki, Valsts tiesu medicīnas ekspertīzes centra (turpmāk – VTMEC) darbinieki un citi lietotāji, t.sk. apbedīšanas biroju, apdrošinātāju biroju, policiju iestāžu, tiesu iestāžu, konsulātu un notāru biroju darbinieki.

Pamatojuma avoti (izvēlēties vismaz vienu):
☐ Auditā konstatētais;
☐ Incidentu statistika;
☒ Lietotāju aptauja;
☒ Manuālā darba apjoms.

Atbilstoši Eiropas Komisijas 2026. gadā publicētajiem “Eirobarometra aptaujas 567 – Apmierinātība ar administratīvajiem pakalpojumiem: iedzīvotāju viedokļi par kvalitāti, pieejamību un uzticamību” datu pielikumā iekļautajiem rezultātiem[footnoteRef:7] (turpmāk – Eirobarometra aptaujas rezultāti), galvenie faktori, kas ietekmē Latvijas iedzīvotāju kopējo apmierinātību ar iestāžu pakalpojumiem ir, nodrošinātās informācijas caurspīdība un saprotamība (91%), ērta navigācija (93%) un ātra pakalpojumu sniegšana (94%). Valsts pārvaldes pakalpojumu portālā www.latvija.gov.lv pakalpojumu piedāvājuma pilnveidošana (modernizācija un optimizācija) nodrošinās iespēju ātrāk atrast, saprast un saņemt konkrētās dzīves situācijās nepieciešamos pakalpojumus, samazinot manuālu informācijas iegūšanas nepieciešamību, kā arī iestāžu manuālā darba apjomu klientu konsultēšanā, pieteikumu izskatīšanā un dzīves situācijās balstīta satura nodrošināšanā. [7:  Eiropas Komisija. Eirobarometra aptauja 567 – Apmierinātība ar administratīvajiem pakalpojumiem: iedzīvotāju viedokļi par kvalitāti, pieejamību un uzticamību. Datu pielikums. Eiropas Savienība: Eiropas Komisija, 2026. 34 lpp. Pieejams: https://europa.eu/eurobarometer/surveys/detail/3358] 

Atbilstoši Eirobarometra aptaujas rezultātiem, kā vislaikietilpīgāko aspektu 34% no Latvijas iedzīvotājiem norādīja apstrādes laiku vai atbildes gaidīšanu no pakalpojuma sniedzēja, turklāt gandrīz katrs desmitais jeb 9% no Latvijas iedzīvotajiem norādīja, ka sekošana pieprasītā pakalpojuma statusam ir bijusi laikietilpīga. Centralizētā koplietošanas paziņojumu risinājuma ieviešana iestāžu paziņojumu apritei uzlabos paziņojumu apriti un arī radīs priekšnosacījumus proaktīvu pakalpojumu attīstībai, mazinot nepieciešamību manuāli norādīt un sekot dažādiem paziņošanas kanāliem, t.sk. individuālos iestāžu paziņošanas risinājumos. 
Atbilstoši Eirobarometra aptaujas rezultātiem, 57% Latvijas iedzīvotāju ar iestādēm prioritāri izvēlas komunicēt e-pastā, 50% izvēlas komunicēt telefoniski, bet 39% izvēlas komunicēt, izmantojot tiešsaistes servisus (portālus, tīmekļvietnes). Klātienes komunikāciju izvēlas vien 32%. Eirobarometra aptaujas rezultāti norāda uz lietderību pilnvarojumus izmantot ne tikai klātienes, bet arī citos kanālos. Līdz ar to, valsts pārvaldes pakalpojumu portāla www.latvija.gov.lv pilnvarojumu risinājuma pilnveidošana mazinās komunikācijas nepieciešamību e-pastā un klātienē, nodrošinot digitālu iespēju fiziskajām personām saņemt e-pakalpojumus uz notariālo pilnvaru pamata bez atkārtotas manuālas pilnvaras uzrādīšanas katrā pieteikumā, vienlaikus veicinot tiešsaistes servisu izmantošanu.
Atbilstoši Eirobarometra aptaujas rezultātiem, 73% Latvijas iedzīvotāju ir norādījuši, ka digitālie pakalpojumi samazina ieguldāmo laiku un pūles. Līdz ar to, lai uzlabotu lietotāju pieredzi un minimizētu manuālā darba apjomu, ir svarīgi īstenot medicīniskās apliecības par nāves cēloni procesa digitalizāciju.
Lietotāji, kurus ietekmēs manuālā darba apjoma samazinājums, ir norādīti šajā sadaļā pie konsekvencēm, ja projekts netiek īstenots.

	3.3. Projekta ieguvumi un lietderības rādītāji


	Projekta galvenie lietderības aspekti:
☒ Administratīvā sloga samazināšana;
☒ Procesu efektivitātes paaugstināšana;
☒ Izmaksu ietaupījums publiskajā pārvaldē;
☐ Resursu un IKT risinājumu konsolidācija;
☒ Pakalpojumu kvalitātes uzlabošana;
☐ Cits.

	
	Norāda atbildīgo institūciju par rādītāju sasniegšanu
VDAA, kā finansējuma saņēmējs, un SPKC, kā sadarbības partneris, ir atbildīgās institūcijas par rādītāju sasniegšanu.

	Projekta ieguvumu un lietderības rādītāju raksturojums (KPI)
	Datu avots un aktualizēšanas biežums
	Esošā vērtība
	Plānotā vērtība

	Sasniegšanas laiks (gads)

	3.3.1. Pakalpojumu kvalitātes uzlabošana: paaugstināt lietotāju apmierinātības līmeni ar dzīves situāciju izmantošanu valsts pārvaldes pakalpojumu portālā www.latvija.gov.lv
	VDAA organizēts apmierinātības mērījums (divus gadus pēc projekta rezultāta sasniegšanas)
	Lietotāju apmierinātība ar dzīves situācijām OECD 2025. gada “Iedzīvotāju apmierinātības mērījumā par galvenajiem publiskajiem pakalpojumiem labākam sniegumam un uzticības paaugstināšanai. Rīgā, Latvijā”:
1. “Bērna piedzimšana/adoptēšana” – 72%;
2. “Tuvinieka zaudēšana” – 84%
	Lietotāju apmierinātība ar dzīves situācijām:
1. “Bērna piedzimšana” – 90%;
2. “Tuvinieka zaudēšana” – 90%
	2031

	3.3.2. Procesu efektivitātes paaugstināšana: centralizētā koplietošanas paziņojumu risinājuma ieviešana iestāžu paziņojumu apritei
	VDAA arhitektūras uzskaite, iestāžu pieslēgumu reģistri, ekspluatācijā esošo risinājumu saraksti (reizi pusgadā)
	Informācijas sistēmas, kas izmanto pakalpojumu – 1
	Informācijas sistēmas, kas izmanto pakalpojumu – 6. (Veiksmīgo paziņojumu piegādes īpatsvars lietotājiem – 95%.)
	2029

	3.3.3. Procesu efektivitātes paaugstināšana: valsts pārvaldes pakalpojumu portāla www.latvija.gov.lv pilnvarojumu risinājuma pilnveidošana
	LZNP informācijas sistēma un saistītās sistēmas (pēc projekta rezultāta sasniegšanas)
	Fizisko personu īpatsvars, kurām nodrošināta iespēja tiešsaistē izmantot notariālajā pilnvarojumā noteiktās tiesības e-pakalpojumu lietošanai – 0%
	Fizisko personu īpatsvars, kurām nodrošināta iespēja tiešsaistē izmantot notariālajā pilnvarojumā noteiktās tiesības e-pakalpojumu lietošanai – 100 %
	2029

	3.3.4. Administratīvā sloga samazināšana: Medicīniskās apliecības par nāves cēloni procesa digitalizācija
	Veselības nozares valsts informācijas sistēma (reizi gadā)

	2 h, klātienes vizīte apliecības saņemšanai
	5 min, apliecības saņemšanai tiešsaistē
	2029


	3.3.5. Izmaksu ietaupījums publiskajā pārvaldē: Medicīniskās apliecības par nāves cēloni procesa digitalizācija
	Veselības nozares valsts informācijas sistēma, procesu izpildes statistika un personāla laika novērtējumi

	Ikgadējās izmaksas attiecībā uz 30 000 mirušo – 535 500 euro
	Ikgadējās izmaksas attiecībā uz 30 000 mirušo – 310 500 euro
	2031

	3.4. Projektā sasniedzamie rezultāti
	Mērvienība
	Sasniedzamā vērtība
	Sasniegšanas laiks (gads)

	3.4.1. Pilnveidots valsts pārvaldes pakalpojumu portāla www.latvija.gov.lv pakalpojumu piedāvājums, balstoties uz VIRSIS pakalpojumu kataloga un dzīves situāciju struktūras pilnveidošanu (aprobējot ar “Bērna piedzimšanas”, “Tuvinieka zaudēšanas” dzīves situācijām), ar pilnveidotu tehnoloģisko risinājumu un dizainu
	Skaits
	1
	2029

	3.4.2. Ieviests centralizētais koplietošanas paziņojumu risinājums
	Skaits
	1
	2027

	3.4.3. Pilnveidots valsts pārvaldes pakalpojumu portāla www.latvija.gov.lv pilnvarojumu risinājums e-pakalpojumu lietošanai tiešsaistē
	Skaits
	1
	2029

	3.4.4. Digitāls risinājums medicīniskās apliecības par nāves cēloni sagatavošanai, apstrādei un datu apritei veselības nozares valsts informācijas sistēmā
	Skaits
	1
	2029




4. Projekta finansējums un īstenošanas termiņš
	[bookmark: _Hlk182508053]4.1. Projekta finansējums 

	Ne vairāk kā 4 000 000 euro, t.sk. Eiropas Reģionālās attīstības fonda finansējums 3 400 000 euro apmērā un valsts budžeta finansējums ne vairāk kā 600 000 euro apmērā.
Papildus informācija pie finansējuma sadalījuma - VDAA projekta daļa ar VARAM kā sadarbības partneri 2 500 000 euro apmērā[footnoteRef:8] un sadarbības partnera SPKC projekta daļa 1 500 000 euro apmērā. [8:  Projekta īstenošanas laikā tiks analizēts vai ir nepieciešamas izstrādes LZNP un Tiesu administrācijas risinājumos. Ja šādas izstrādes būs nepieciešamas, tad ir plānots to veikšanu finansēt no šī projekta līdzekļiem, nepieciešamības gadījumā piesaistot LZNP un Tiesu administrāciju kā sadarbības partnerus.] 



	4.2. Projekta īstenošanas termiņš

	36 mēneši


5. Projekta ieguldījums 1.3.1.1. pasākuma “IKT risinājumu un pakalpojumu attīstība un iespēju radīšana privātajam sektoram” mērķa rādītāju sasniegšanā
5.1. Ietekme uz Eiropas Savienības kohēzijas politikas programmas rādītājiem[footnoteRef:9] [9:  Projekta kopējais finansējums tiek ieskaitīts 1.3.1.1. pasākuma “IKT risinājumu un pakalpojumu attīstība un iespēju radīšana privātajam sektoram” iznākuma rādītāja “saimnieciskās darbības veicējiem izstrādāto digitālo pakalpojumu, produktu un procesu vērtība” vērtībā.] 

	Ietekme 
	Atbilstības novērtējums
	Īss ietekmes apraksts 

	5.1.1. Uzņēmumu digitalizācijas veicināšana
	
Atbilst
	Centralizētais koplietošanas paziņojumu risinājums uzņēmumiem nodrošinās ērtu paziņojumu saņemšanu atbilstoši vienotiem lietotāja iestatījumiem, mazinot nepieciešamību manuāli norādīt un sekot dažādiem paziņošanas kanāliem, t.sk. individuālos iestāžu paziņošanas risinājumos. Risinājums ietvers arī proaktīvu paziņojumu saņemšanu, lai lietotāji varētu savlaicīgi rīkoties izpildīt pienākumus vai īstenot savas tiesības. Tādējādi uzņēmumi saņems pārskatāmus un izsekojamus paziņojumus no iestādēm, mazinot risku nepamanīt būtisku informāciju vai nokavēt noteiktos termiņus. Centralizētais koplietošanas paziņojumu risinājums samazinās administratīvo slogu un atvieglos uzņēmumu digitālo mijiedarbību ar iestādēm.

	5.1.2. Eiropas Savienības prasību izpilde
	Neatbilst
	Ar projektu netiek ieviestas jaunas Eiropas Savienības prasības. Projekts veicina Eiropas Parlamenta un Padomes 2018. gada 2. oktobra Regulas (ES) 2018/1724, ar ko izveido vienotu digitālo vārteju, lai sniegtu piekļuvi informācijai, procedūrām un palīdzības un problēmu risināšanas pakalpojumiem, un ar ko groza Regulu (ES) Nr. 1024/2012, 6. panta otrajā daļā noteikto prasību – automātiska paziņojuma nodrošināšana iesniedzējam par pakalpojuma pieteikuma saņemšanu, elektroniska paziņojuma nodrošināšana iesniedzējam par pakalpojuma izpildīšanu – praktisko īstenošanu ar Centralizētā koplietošanas paziņojumu risinājuma nodrošināšanu, kā vienu no izmantojamiem risinājumiem.
Tāpat projekts veicina minētās regulas 14. panta otrajā daļā noteiktā pienākuma par vienreizējas iesniegšanas principa piemērošanu apliecinājumu (dokumentu un datu) automatizētai pārrobežu apmaiņai. Medicīniskās apliecības par nāves cēloni procesa digitalizācija nodrošinās automatizētu datu pieejamību Datu izplatīšanas un pārvaldības platformā, radot iespēju standartizētai un automatizētai datu apmaiņai Eiropas Savienības dalībvalstu pārrobežu pakalpojumu kontekstā, izmantojot Vienotās digitālās vārtejas vienreizes principa tehnisko platformu, tādējādi samazinot nepieciešamību fiziskajām un juridiskajām personām atkārtoti pieprasīt un iesniegt šos datus manuālā veidā.

	5.1.3. IKT atbalsta ilgtspēja (t.sk. resursu un tehnoloģiju konsolidācija)
	Neatbilst
	


	


5.2. Modernizēto pārvaldes procesu IKT risinājumi
	Skaits
	IKT risinājuma nosaukums
	Īss apraksts
	Lietotāju skaits
	Termiņš ieviešanai produkcijā

	
	5.2.1. Valsts pārvaldes pakalpojumu portāls www.latvija.gov.lv
	Pilnveidots pakalpojumu piedāvājums, balstoties uz VIRSIS pakalpojumu kataloga un dzīves situāciju struktūras pilnveidošanu (aprobējot ar “Bērna piedzimšanas”, “Tuvinieka zaudēšanas” dzīves situācijām), ar pilnveidotu tehnoloģisko risinājumu un dizainu, t.sk. ieviesta uz dzīves situācijām balstīta navigācija un uzlabota informācijas pieejamība 
	~300 000 dzīves situāciju lietotāji gadā, t.sk. pārrobežu lietotāji
(iedzīvotāji)
	2029. gada 2. ceturksnis

	
	5.2.2. VIRSIS
	Pilnveidota pakalpojumu kataloga un dzīves situāciju struktūra, nodrošinot dzīves situāciju modeļu pārvaldīšanu, informācijas arhitektūras uzlabošanu un strukturētu metadatu uzturēšanu
	~2 000 lietotāji, t.sk. ~500 sistēmu administratori un satura uzturētāji
(valsts un pašvaldību iestāžu darbinieki)
	2029. gada 2. ceturksnis

	
	5.2.3. Centralizētais koplietošanas paziņojumu risinājums
	Izveidots risinājums, kas nodrošina ērtu paziņojumu saņemšanu atbilstoši vienotiem lietotāja iestatījumiem un ietver paziņojumu sagatavošanu, piegādes izsekojamību un auditējamību.
	~500 000 lietotāji (iedzīvotāji un uzņēmēji)

	2027. gada 4. ceturksnis

	
	5.2.4. Valsts pārvaldes pakalpojumu portāla www.latvija.gov.lv pilnvarojumu risinājums
	Pilnveidots risinājums, ietverot pilnvarojumu un to pārvaldības pilnveidošanu, t.sk. nodrošinot digitālu iespēju fiziskajām personām saņemt e-pakalpojumus uz notariālo pilnvaru pamata bez atkārtotas pilnvaras uzrādīšanas katrā pieteikumā, droši un vienkārši piesakot publiskos pakalpojumus
	~30 000 lietotāji gadā
(iedzīvotāji un uzņēmēji)
	2029. gada 2. ceturksnis

	
	5.2.5. Veselības nozares valsts informācijas sistēma
	Izveidots digitāls risinājums medicīniskās apliecības par nāves cēloni sagatavošanai, apstrādei un datu apritei, nodrošinot vienotu elektronisku procesu un integrāciju ar valsts informācijas sistēmām
	Mirušā radinieki par ~26 000 līdz 30 000 mirušajiem gadā
~1 200 ārstniecības iestāžu darbinieki
~30 SPKC darbinieki
~400 dzimtsarakstu iestāžu darbinieki
Citi lietotāji, t.sk. VTMEC darbinieki, apbedīšanas biroju, apdrošinātāju biroju, policiju iestāžu, tiesu iestāžu, konsulātu un notāru biroju darbinieki
	2029. gada 2. ceturksnis



5.3. Ietekme uz pārvaldes centralizētām funkcijām un koplietošanas pakalpojumiem
	Skaits
	Pakalpojums (pakalpojumu grupa)
	Koplietošanas pakalpojumu lietotāji (institūcijas)
	Norāde uz Ministru kabineta (turpmāk – MK) lēmumu par attīstības plānu

	
	Centralizētā koplietošanas paziņojumu pakalpojuma ieviešana
	Pieejams visām valsts un pašvaldību iestādēm, kas sniedz publiskos pakalpojumus
	Tiks izstrādāts un virzīts pieņemšanai MK


[bookmark: _Hlk178074340]
5.4. Centralizēti pārvaldāmās nozares būtiskās datu kopas
	Skaits
	Saturu raksturojošs nosaukums
	Termiņš piekļuves nodrošināšanai

	
	-
	-



6. Izmaksu un ieguvumu analīze
	Veiktā izmaksu un ieguvumu analīze apliecina, ka projekts ir ekonomiski un sabiedriski lietderīgs, jo nodrošina būtiskus uzlabojumus publisko pakalpojumu pieejamībā, efektivitātē un lietotāju pieredzē, vienlaikus mazinot administratīvo slogu iedzīvotājiem, uzņēmējiem un iestādēm. Projekta ilgtermiņa ieguvumi pārsniedz tā īstenošanas un rezultātu uzturēšanas izmaksas, nodrošinot augstu sabiedrisko un ekonomisko pievienoto vērtību.

Investīcija ir 4 000 000,00 euro un ikgadējās rezultātu tehniskās uzturēšanas izmaksas ir 390 244,00 euro.

1. Valsts pārvaldes pakalpojumu portāla www.latvija.gov.lv pakalpojumu piedāvājuma pilnveidošana (modernizācija un optimizācija)
Iedzīvotāju laika ietaupījums. Pieņemot, ka 300 000 lietotāju gadā izmantos pilnveidoto pakalpojumu piedāvājumu, katrs vidēji ietaupot 0,5 h, pie tam 1 h vērtība ir 10 euro.
Aprēķins: 300 000 × 0,5 × 10 euro = 1 500 000 euro gadā

2. Medicīniskās apliecības par nāves cēloni procesa digitalizācija
Valsts pārvaldes laika ietaupījums. Pieņemot, ka par 30 000 mirušo gadā, katrā gadījumā tiks ietaupītas 0,5 h, pie tam1 h izmaksas ir 15 euro.
Aprēķins: 30 000 × 0,5 × 15 euro = 225 000 euro gadā

Kopējais vienkāršotais ieguvums gadā: 1 500 000 + 225 000 = 1 725 000 euro
Indikatīvais kopējais sociālekonomiskais ieguvums 10 gados: 9 347 560 euro
Aprēķins: Ieguvums 1 725 000 euro × 10 – investīcija 4 000 000 euro – rezultātu tehniskās uzturēšanas izmaksas (390 244 euro × 10 ) = 9 347 560 euro

Aprēķinos izmantotie pieņēmumi par laika ietaupījumu, lietotāju uzvedību un izmaksām balstīti uz esošo informācijas sistēmu lietojuma statistiku, ekspertu novērtējumu par procesu izpildes ilgumu pirms un pēc digitalizācijas, kā arī Centrālās finanšu un līgumu aģentūras metodiskajiem norādījumiem izmaksu un ieguvumu analīzes veikšanai.
Laika ietaupījumi aprēķināti, salīdzinot esošo, manuālo procesu izpildes laiku ar plānoto digitālo risinājumu ietekmēto izpildes laiku, savukārt izmaksu novērtējumi balstīti uz vidējām darba izmaksām un procesa izpildē iesaistīto darbību apjomu.
Ņemot vērā, ka daļa pieņēmumu balstīti uz prognozēm, faktiskie ieguvumi var atšķirties atkarībā no lietošanas intensitātes un lietotāju paradumu izmaiņām.




7. Cita būtiska informācija (Projekta gatavības novērtējums)
	Informācija par projektu vadības kapacitāti
Finansējuma saņēmējs uzaicināja VARAM, kā sadarbības partneri, lai paaugstinātu projekta īstenošanas kapacitāti. Tādējādi VDAA, kā finansējuma saņēmējam, ir nodrošināta pietiekama institucionālā, cilvēkresursu un administratīvā kapacitāte projekta īstenošanai. Projekta komanda ietver IKT arhitektūras, drošības un procesu digitalizācijas kompetences. Projekta tvērumam un apjomam ir izveidota atbilstoša pārvaldības un īstenošanas struktūra, nodrošinot pilna laika projekta vadītāju, kompetentu projekta komandu, sadarbības partneru iesaisti un ārējo ekspertu piesaisti pēc nepieciešamības. VDAA jau ir nodrošināta portāla lietošanas pieredzes analītiķa loma, kas analizē lietotāju ceļus un pakalpojumu lietojamību, identificē problēmas un formulē prasības projekta aktivitāšu uzlabojumiem. VDAA projekta laikā plāno nodrošināt satura pārvaldības lomu, kas nodrošinās divu plānoto dzīves situāciju satura strukturēšanu, koordinēs iestāžu iesaisti un atbalstīs vienotas lietotāju pieredzes nodrošināšanu. Daļa projektā iesaistīto iestāžu netiks noteiktas par sadarbības partneriem, lai mazinātu administratīvo slogu. Pakalpojumu piedāvājuma pilnveidošanā iesaistīto iestāžu koordinācijai un prasību saskaņošanai tiks veidotas VDAA vadītas darba grupas, nodrošinot iesaistīto pušu līdzdalību projekta īstenošanā un risinājumu izstrādē.
VDAA ir pieredze līdzīgu projektu īstenošanā un Eiropas Savienības fondu finansējuma administrēšanā. Tā nodrošinās savlaicīgu, normatīvo aktu prasībām atbilstošu un kvalitatīvu projekta īstenošanu visā projekta dzīves ciklā.
Informācija par projekta “biznesa” īpašnieku (business owner) un tā lomu projekta īstenošanā
Projekta ietvaros izstrādājamo un pilnveidojamo IKT risinājumu (valsts pārvaldes pakalpojumu portāla www.latvija.gov.lv, VIRSIS, centralizētā koplietošanas paziņojumu risinājuma, valsts pārvaldes pakalpojumu portāla www.latvija.gov.lv pilnvarojumu risinājuma) biznesa īpašnieks un atbildīgais par risinājumu funkcionālo mērķu sasniegšanu, lietotāju vajadzību identificēšanu, risinājumu attīstības prioritāšu noteikšanu un ilgtspēju pēc projekta pabeigšanas ir VDAA.
SPKC ir biznesa īpašnieks projekta ietvaros izstrādājamajam digitālajam risinājumam medicīniskās apliecības par nāves cēloni sagatavošanai, apstrādei un datu apritei veselības nozares valsts informācijas sistēmā. Projekta īstenošanā tiks nodrošināta sadarbība ar Tieslietu ministriju, ņemot vērā,  ka medicīniskās apliecības par nāves cēloni procesā ir iesaistītas arī dzimtsarakstu iestādes un Latvijas Republikas diplomātiskās un konsulārās pārstāvniecības ārvalstīs (nāves fakta reģistrācija notiek, balstoties uz medicīnisko apliecību par nāves cēloni). Lai nodrošinātu risinājuma atbilstību normatīvajam regulējumam un nodrošinātu procesa efektivitāti un turpmāku attīstību pēc projekta īstenošanas, SPKC sadarbībā ar citām kompetentajām institūcijām, piemēram, SIA “Latvijas Digitālās veselības centrs”, sagatavos un iesniegs Veselības ministrijai nepieciešamos veselības nozares tiesību aktu un to anotāciju projektus, sadarbosies ar Tieslietu ministriju par tās kompetencē esošā normatīvā regulējuma par civilstāvokļa aktu reģistrāciju atbilstības nodrošināšanu, un pēc nepieciešamības arī ar citām institūcijām. Informācija par nosacījumiem projekta īstenošanai
Projekta uzsākšanai un sekmīgai īstenošanai nepieciešami šādi priekšnosacījumi:
1. Projekta īstenošanas līguma noslēgšana ar Centrālā finanšu un līgumu aģentūra.
2. Finansējuma pieejamība atbilstoši apstiprinātajam projekta budžetam.
3. Atbildīgo projekta pārvaldības struktūru izveidošana un nepieciešamo resursu nodrošināšana.
4. Normatīvā regulējuma un politikas plānošanas dokumentu spēkā esamība projekta mērķu sasniegšanai.
5. Savlaicīga ārpakalpojumu iepirkumu uzsākšana, t.sk. drošības prasību ievērošana piegādātāju piesaistīšanā.
6. Sadarbības partneru, t.sk. SPKC un VARAM, institucionālās kapacitātes nodrošināšana un iesaistīto iestāžu dalība VDAA organizētajās darba grupās.
Informācija par riskiem
Projektā tiek ņemti vērā iespējamie tehniskās integrācijas riski ar esošajām valsts informācijas sistēmām, kā arī iepirkumu procesu kavējumu riski, kas var ietekmēt projekta īstenošanas termiņus. Identificēto risku ietekmes mazināšanai projektā tiks īstenoti preventīvi pasākumi, tostarp savlaicīga iepirkumu plānošana, paralēla drošības saskaņojumu veikšana, elastīga projekta grafika piemērošana un tehniskās arhitektūras risinājumu regulāra pārskatīšana un pielāgošana.
Risku mazināšanai paredzēta kompetenču stiprināšana projekta komandā, cieša sadarbība ar iesaistītajām iestādēm un savlaicīga sadarbības partneru iesaistīšana.
Projekta riski tiks regulāri uzraudzīti un izvērtēti projekta vadības grupas un uzraudzības padomes līmenī, nodrošinot savlaicīgu lēmumu pieņemšanu un korektīvo pasākumu ieviešanu.
Informācija par projekta sasaisti ar citiem projektiem
Projekta ietvaros netiek finansētas aktivitātes, kas jau tiek vai ir tikušas finansētas no citiem Eiropas Savienības fondu vai valsts budžeta finansētiem projektiem. Plānojot un īstenojot projekta aktivitātes, tiks nodrošināta skaidra aktivitāšu, rezultātu un izmaksu nošķiršana, nepieļaujot dubultā finansējuma rašanos.
Turpmākā risinājumu pilnveidošana pēc projekta pabeigšanas tiks plānota atbilstoši spēkā esošajiem IKT pārvaldības procesiem, VIRSIS prasībām un pieejamajiem finansējuma avotiem.
Informācija par projekta sasaisti ar atklātas stratēģiskās autonomijas un drošības jautājumiem
–
Cita informācija
Projekta rezultātā izstrādātie risinājumi tiks veidoti atbilstoši valsts IKT pārvaldības un arhitektūras principiem, risinājumus saskaņojot ar par arhitektūrām atbildīgajām iestādēm.
Projekta īstenošanas ietvaros netiks sniegts komercdarbības atbalsts. Finansējuma saņēmējs un sadarbības partneri projektā iesaistās, lai pildītu valsts pārvaldes uzdevumus. Iesaistīšanās mērķis nav saimnieciskās darbības veicināšana. Projektā pilnveidojamie un izstrādājamie IKT risinājumi būs finansējuma saņēmēja un sadarbības partneru īpašumā un tie ir nepieciešami valsts pārvaldes uzdevumu pildīšanai. Projektā pilnveidojamie un izstrādājamie IKT risinājumi un dati tiks nodrošināti pēc vienādiem, pārredzamiem un nediskriminējošiem nosacījumiem un neradīs selektīvu priekšrocību atsevišķiem komersantiem. IKT risinājumu izstrādes darbus veiks pakalpojuma sniedzēji, kas tiks atlasīti atklātā, pārredzamā, nediskriminējošā un konkurenci nodrošinošā procedūrā.




8. Atbildīgā kontaktpersona

